Aarhuus Stifts-Tidende, 1827-08-28
Portugal. Hovedstaden er forvandlet til en Krigsleir, hvis Hovedqvarteer er Praca do commercio (Handelspladsen.) Alle de Tropper som General Villaflor har kunnet bringe sammen fra Provindserne, ere her forsamlede, og desuagtet har Regentinden udbedt sig en engelsk Livvagt hos sig paa Slottet Calvas. Den 29de Juli, Chartets Aarsdag, prøvede den nye Krigsminister at vinde Folkets Yndest. Han lod Tropperne marschere op og med Huerne i Haanden raabe: Viva Dom Pedro! Viva a cartal Men Folkemængden taug dom stille, thi det var Dagen forud blevet dem forbudt at raabe. Dagen efter blev Mange arresterede, næsten alle unge Mennesker af de bedste Borgerfamilier, deriblandt to Præster, den Ene Hofpræsten Delgade. Det lod til, at Arresteringerne vilde vare ved i flere Dage, thi Officeren som hentede en Klædehandlers to Sønner, havde en Liste paa over 20 Personer hos sig. Ogsaa i Staden Oporto har Saldanhals Afsættelse, Venne vakt en frygtelig Allarm. Over 6000 Borgere forsamlede sig under Raabet: at Regentinden var ført bag Lyset, og forlangte at Kommandanten skulde lade hende vide, at hun maatte gjøre sin Feil god igjen. Alle Militser, Frivillige og Linietropper forenede sig med dem og svore høit, at ville døe for Den Pedro IV. Ja, man siger endogsaa, at Borgerskabet og de Militaire have erklæret, at dersom Regentinden ikke opfylder deres Begjering, da ville de danne et uafhængigt Regentskab og træde i umiddelbar Forbindelse med Keiser Pedro. Spanien. Grændsehæren forstærkes, da man venter nyt Krigsudbrud i Portugal, om ikke før, saa naar Prinds Miguel kommer hjem. Han ventes først til Madrid, formodentlig for at gjøre nærmere Aftale. Jmidlertid tage Urolighederne saaledes til i Spanien, at Garnisonen i Santona har maattet i Jilmarsch begive sig til Catalonien. Ogsaa i Castilien har der viist sig nogle Bander. Præsten Merino, der rigtignok staaer under Politicopsigt, venter kun paa en gunstig Leilighed til at stille sig i Spidsen for Oprørerne. Engelland. Kongen har paany tilbudt Hertugen, af Wellington Armeens Overkommando, og Hs. Herlighed har taget derimod igjen. De nye Statsministre: Lord Goderich, Hertugen af Portland og Hr. Herries have aflagt deres Eed til Kongen. Lord Bentink blev ved samme Leilighed indsat til Generalgouverneur over Jndien. Efter Hof=Couren blev der holdt et Kabinetsraad, hvori bestemtes, at udsætte Parlamentet fra 21de August til 25de October. Engelske Aviser skildre den nuværende Premierminister Lord Goderich som en Mand der, vel ikke besidder Cannings udmærkede Talenter, men som en arbeidsom, redelig og forstandig Statsmand, hvis Udnævnelse har fundet almindeligt bifald. Den 16de August indtraf Grev Capodistrias til London. Han har, som man veed, forladt den russiske og er traadt ind i den græske (sit Fædrelands) Tjeneste. Man siger, at han befinder sig i London som Minister for den græske Regjering. (Fra Rusland meldes, at han er bestemt til Præsident for den græske Stat.)- Cannings Begravelse gik for sig med al mulig Simpelhed, thi indbudne vare kun de nærmeste Paarørende, Kabinetsministrene og den Afdødes Læger. Mendet frivillige Følge var saa talrigt, at man aldrig veed at have seet Mage dertil; deriblandt vare ogsaa Hertugerne af Clarence, Susser og Gloucester. Han hviler nu i Vestminsterabbediet imellem to fordums Rivaler: Pitt og For. Hans Fjender have udspredt, at han døde som en Gudsfornagter, hvilket nu Aviserne gjendrive. Rigtignok laae Grækenlands Frelse ham meget nær paa Hjerte i hans sidste Øieblikke, idet han omtalte samme som en Æressag for de christelige Nationer, men han døde med de frommeste Forhaabninger og den største Gudhengivenhed. Paa hans Begravelsesdag havde alle Skibene i Havnen deres Flag paa halv Stang, og fra Kirkerne, Raadhuset og Theatrene vajede Sørgefaner.